text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
عنده 3 سنين، شُفت احنا متأخرين ازاي؟! "جيمس"، أبوه كان محامي مرموق، عشان كدا، بيقرر هو وأمه إن هما يستثمروا في قدرات الواد، "طالما الواد نبيه، يبقى هنعلّمه من بدري." وقتها، في العصر الفيكتوري، التعليم كان مسئولية الأم، ولكن، للأسف، والدة "ماكسويل" ماتت وهو عنده 8 سنين، لمّا حصلّها مضاعفات | Question | Khaleeji | 214 |
في سرطان في البطن. بعدها، ابتدا يجيله مدرس خصوصي، ولكنه كان بيتعامل مع "جيمس" بقسوة، لأنه كان شايفه غبي ومشاكس. فيه مدرس في العالم كان شايف "ماكسويل" غبي! لا تيأس! واللي حصل، إن أهل "ماكسويل" ما صدّقوش المدرس دا وقاموا طاردينه، عبقرية الولد كان واضح إنها محتاجة مساحة حقيقية وحُرة، | Statement | Khaleeji | 209 |
محتاجة تظهر برة البيت والكتب والأبواب المقفولة. وفي يوم 12 فبراير سنة 1842، كان لسة الواد عنده 11 سنة، أبوه خده معاه عرض بيدور حوالين الدفع الكهربائي والقوة المغناطيسية، العرض دا كان للمخترع "روبرت دافيدسون". التجربة دي، يا عزيزي، كانت تجربة مميزة جدًا في ذاكرة هذا الطفل، ولو اعتبرنا حياته | Statement | Khaleeji | 207 |
فيلم سينما، فالمشهد دا ممكن يبقى الـMaster Scene اللي هيحدد مصيره للأبد، دا المشهد اللي "جيمس" هيقرر فيه إنه يدرس القوة الكهربية والقوة المغناطيسية. العرض لمّا بيبدأ، بيبين أحدث ما توصّل ليه "فاراداي"، وكمان، العلماء اللي كانوا بيعملوا تجارب شبهه، بس في نفس الوقت، العرض كان بيقدّم عِلم لسة بيحبو، | Statement | Masri | 211 |
علم بيقدّم أسئلة أكتر منه ما بيقدّم أجوبة، الصورة لسة مليانة ثغرات. وهنا، "ماكسويل" بيحصلّه هوس بالقوّتين دُول، وبيبدأ يفكر فيهم طول الوقت. "، أنا حاسك بتبالغ! دا عيّل عنده 12 سنة، آخره، يجيب مغناطيس، ويقعد يلعب في باب التلاجة. هيعمل إيه؟!" خلّيني، يا عزيزي، أفاجئك وأقولّك إن "ماكسويل"، اللي | Question | Khaleeji | 226 |
مش عاجبك دا، بيكتب أول ورقة علمية له وهو عنده 14 سنة، هو أول ما بلغ، بلغ من العِلم. الورقة اللي هيقدمهاله "جيمس فوربس"، اللي كان أستاذ للفلسفة الطبيعية في جامعة "إدنبرة" في الوقت دا. "جيمس فوربس" هيقدمها، مش عشان "ماكسويل" مش عارف يقدمها، ببساطة، يا عزيزي، "ماكسويل" كان يُعتبر | Statement | Masri | 200 |
قاصر، هما اعتبروه صغير جدًا إنه يقف قُدّام اللجنة. بعد كدا، بتمر 4 سنين، عشان نشوف "ماكسويل" وهو عنده 18 سنة بيقدّم ورقتين بحثيتين، الأولى بتبقى حوالين توازن المواد الصلبة المرنة والتانية حوالين المنحنيات المتدحرجة. "ياه يا ! المنحنيات المتدحرجة؟! دي صعبة جدًا!" بالظبط، يا عزيزي، أنا برضه دا كان | Question | Masri | 218 |
أول تعليق ليا بعد ما عرفت توازن المواد الصلبة المرنة دا! دي، يا عزيزي، مجموعة من الأبحاث، اللي مش محتاجة حلقة، محتاجة حلقات لشرحها. كل دا و"ماكسويل" كان بيسخّن، في سن 25 سنة، بيتقبل "ماكسويل" في منصب رئيس قسم الفلسفة الطبيعية في كُلّية "ماريشال". يعني، يا عزيزي، أصغر 15 سنة | Statement | Iraqi | 201 |
من أي أستاذ في أي كُلّية حواليه، تخيل دكتور الجامعة داخلّك المحاضرة وهو عنده 25 سنة! يعني، فيه عيال ممكن تبقى ساقطة ممكن تبقى أكبر منه! دكتور جامعة، ولسة بيكوّن نفسه ويشطّب شقة! المهم، يا عزيزي، أنا مش محتاج أرصلك الـCV بتاع "ماكسويل"، لأنه CV تاريخي، "ماكسويل" كان عبقري في | Question | Masri | 199 |
حل المشكلات، وتحديدًا، إن هو يحط نظرية لظاهرة مستعصية، تخصص مستعصيات، تخصص غامض ومثير! ودا اللي احنا هنحتاجه في الكهربا والمغناطيسية كمان، يعني مثلًا، في ظرف سنتين، "ماكسويل" كان قدر يحل مشكلة استعصت على العلماء، كانت مستعصية عليهم لمدة 200 سنة، فيه 3 لـ4 أجيال علماء راحوا، وما عرفوش السر | Statement | Khaleeji | 213 |
دا كان إيه، هو اجتهد في "سيميسترين"، لم الموضوع! المشكلة دي كانت تخص تفسير طبيعة الحلقات اللي موجودة حوالين كوكب "زحل". كوكب "زحل"، يا عزيزي، في المجموعة الشمسية، تلاقيه بيلعب "هولا هوب"! وما كانش مفهوم وقتها للعلماء ازاي الحلقات دي ممكن تبقى مستقرة من غير ما تفك من بعضها أو | Statement | Masri | 197 |
تنجرف وتروح بعيد، ازاي ماشية مع الكوكب وظابطة أوي كدا! المشكلة دي كانت Trend وقتها لدرجة إن كلية "سانت جون" في "كامبريدج" علّقت عليها رهان، اختارتها تبقى هي موضوع جايزة "أدامز" العلمية لسنة 1857، "اللي يحللنا دي، هندّيله هدية." تعالى، يا عزيزي، نشوف طريقة تفكير "ماكسويل"، "ماكسويل" لقى بمعادلاته إن | Statement | Masri | 219 |
احنا لو افترضنا إن الحلقة دي كتلة صلبة، مستحيل تبقى بالاستقرار دا، دا مش منظر كتلة صلبة. أما بقى لو كانت الحلقة دي حوالين كوكب "زحل" عبارة عن سائل، فبرضه، "ماكسويل" لقى رياضيًا وفيزيائيًا إنها ممكن تتفكك، وتتحول إلى كتل، بفعل ما يُعرف بـ"التموج"، كدا، احنا طيّرنا حالتين من حالات | Statement | Masri | 214 |
المادة، حذفنا كدا مادتين، واحنا ما كناش لسة اكتشفنا البلازما، إذًا، هنا عندنا حالة واحدة المتبقية، وهي الحالة الغازية، "ماكسويل" استنتج من هنا إن الحلقات دي لازم تكون متكونة من جسيمات صغيرة جدًا، بتدور كل حتة منها حوالين "زحل" بشكل مستقل وبسرعات مختلفة، وقتها، "ماكسويل" سماها بـ"الخفافيش الحجرية". تخيل، يا | Statement | Masri | 227 |
عزيزي، "ماكسويل" فكّر في الكلام دا وهو قاعد على كوكب "الأرض"، من غير تليسكوب، ما بصش في السما، عشان يفهم إيه اللي بيحصل في "زحل"، دا بص في ورقته، قدر يستنتج الكلام دا عن طريق معادلاته، لأنه عارف ببساطة إن دي الحالة الفيزيائية الوحيدة وكذلك الحالة الرياضية الوحيدة، اللي ممكن | Statement | Masri | 196 |
يحصل فيها حلقات حوالين "زحل"، من غير ما تنهار، "زحل" ريحه تحوم حواليه. طبعًا، يا عزيزي، كان صعب العلماء يتأكدوا من فرضية "ماكسويل"، خلّيني أقولّك إن هذا التنبؤ مش هيأكده العلم غير في تمانينات القرن الـ20، وازاي؟ عن طريق الرصد المباشر. ولكن اللي أبهر اللجنة فعلًا في الوقت دا إن | Question | Khaleeji | 205 |
"ماكسويل" كان المشارك الوحيد اللي قدر يقدم فكرة متماسكة في ورقة مفصّلة، "ماكسويل" كان مبهر لدرجة إن عالم الرياضيات والفلك "جورج بيديل أيري"، علّق وقال إن "دا واحد من أبرز تطبيقات الرياضيات على الفيزياء التي رأيتها على الإطلاق." انت متخيل، يا عزيزي، الـCV بتاع "ماكسويل" فيه إيه! احنا قُدّام عالم | Statement | Iraqi | 207 |
بيقدر يستخدم الرياضيات في إنه يعمل تنبؤات ويشرح ظواهر فيزيائية، هو دا بالظبط الراجل اللي احنا محتاجينه. لو العلماء بيدوّروا على ResearchGate، اللي هو LinkedIn بتاع العلماء، فـ"ماكسويل" هو أول 3 في نتيجة الـSearch! "ماكسويل" كمان بياخد جايزة "آدامز"، وهي جايزة مهمة، سنة 1859، بياخد 130 جنيه إسترليني، أيام ما | Statement | Iraqi | 215 |
كان الإسترليني إسترليني! "، أنا ملاحظ إن انت ما حطتش ولا صورة لتخليد هذه اللحظات في تاريخ ، فهل يا تقدر تعملّنا عملية Prompting على الـNano Banana Model بحيث إن انت تورّينا تقريبي لهذه اللحظة؟" والله، يا عزيزي، كان نفسي، بس خلّيني أقولّك معلومة مهمة أوي، أول صورة ملونة فورية | Question | Khaleeji | 187 |
في العالم كانت من ابتكار "ماكسويل" نفسه، ودي حاجة حزينة شوية، لأنه وقت ما عمل كدا، ما كانش لاقي حد يصوره! "ماكسويل"، يا عزيزي، كان له Contribution في الـStories بتاعتك، وبالأخص الملونة. أي حد بيستخدم "فلاتر"، "ماكسويل" ما لهوش علاقة! "ماكسويل" عرف يلون الصور سنة 1855، لمّا كتب في ورقة | Statement | Khaleeji | 194 |
بحثية وقال: "إذا كنا نقدر ننتج أي ألوان من 3 ألوان رئيسية، سواء الأحمر أو الأخضر أو الأزرق، يبقى ببساطة، لو خدنا 3 صور فوتوغرافية لأي حاجة بالأبيض والأسود، بس خدنا الصور دي من خلال حمرا وزرقا وخضرا، RGB، وخدنا نُسَخ شفافة من الصور دي، وعرضناها على الشاشة باستخدام 3 | Statement | Masri | 189 |
أجهزة عرض، مزودة بـ مماثلة، فهنا النتيجة هتبقى قُدّامنا إيه بقى يا معلم؟ الصورة لمّا تتعرض على الشاشة، العين هتشوف الألوان كلها في المشهد اللي قُدّامها، من 3 ألوان، نقدر نعمل الألوان كلها، من 3 ألوان هنلون الدنيا." وفي سنة 1861، "ماكسويل" خد هذه المبادئ، وراح يقدم أول عرض توضيحي | Question | Masri | 206 |
في العالم لفكرة التصوير الفوتوغرافي الملون. وبنفس العقلية دي فضل يعدّي على العلوم دي واحد ورا التاني، ينكش فيهم، ابتدا يـ"هكّر" العلوم! في سنة 1868، "ماكسويل" اشتغل على ما يُعرف بـ"سلوك الحواكم"، ودي، يا عزيزي، ببساطة مخلة، هي الأجهزة اللي بتتحكّم في سرعة المحركات البخارية، "ماكسويل" ابتدا يوصف رياضيًا سلوكها، | Statement | Masri | 231 |
وبكدا، يكون وضع الأساس النظري لما يُعرف بـ"هندسة التحكم والسيبرانيات". وفي ورقته البحثية اللي اسمها "حول النظرية الديناميكية للغازات"، واللي عملها سنة 1867، هيقدم نموذج يوصف سلوك المواد اللزجة المرنة. خُد بالك، يا عزيزي، الورقة دي مبنية على الورقة اللي كتبها وهو 18 سنة، اللي قعدنا نهزر عليها في الأول، | Statement | Masri | 213 |
بتاعة المواد الصلبة المرنة. الورقة التانية، اللي بأكلمك عنها دي، لعبت دور في غاية الأهمية | Statement | Masri | 58 |
في تأسيس علم معروف باسم "علم الميكانيكا الإحصائية"، واللي لعبت دور محوري في تأسيس علم الميكانيكا الإحصائية. أظن انت كدا قدرت تفهم عقل بطل هذه الحلقة، فضول لا ينتهي وذكاء عبقري بيخلّيه يشوف الصورة كاملة، ويوصل للفرضية المناسبة اللي يقدر يحط تحتها كل التجارب دي، والأهم إنه بينقلنا أخيرًا للنظام | Statement | Masri | 212 |
أو المعادلة الرياضية، المعادلة اللي تقدر تجمع شتات هذا العلم، ببساطة، احنا عندنا محقق خاص في هذا العِلم، "توجوموري"! "ماكسويل" من لحظة العرض اللي شافه في سن 12 سنة، وهو فعلًا كان مهووس بالكهربا والمغناطيسية مع بعض، نفسه يجمعهم في نظرية واحدة، نفسه يوفّق راسين في الحلال! يعمل الشاي بلبن! | Statement | Khaleeji | 208 |
في البداية، "ماكسويل" اتأثر جدًا بإنجازات "فاراداي"، ولأن، زي ما قُلتلك، مشكلة "فاراداي" إنه كان ضعيف شوية في الرياضيات، هتكون أول خطوة يعملها "ماكسويل" ولمدة 10 سنين قُدّام، إنه يحاول يترجم نتايج تجارب "فاراداي" لشكل رياضي بحت، هيعمل قوانين نقدر نفسر بيها جميع الظواهر والتأثيرات الكهربية والمغناطيسية مع بعض. بالفعل، | Statement | Khaleeji | 242 |
يا عزيزي، "ماكسويل" بينشر هذه النتايج سنة 1856، تحت عنوان مهم جدًا في تاريخ العلم، "حول خطوط القوة لـ". "ماكسويل" بيطور نظرية بتقول إن طاقة المجال الكهرومغناطيسي، موجودة في الفضاء المحيط بالموصلات زي ما هي بالظبط موجودة في الموصلات نفسها، ودي، يا عزيزي، فكرة اللاسلكية، دي اللي "ماكسويل" عمل بيها | Statement | Khaleeji | 212 |
نقلة تكنولوجية متكاملة. وفي الوقت اللي "فاراداي" اكتشف فيه، زي ما حكيتلك، إن التغيرات في المجالات المغناطيسية بينتج عنها تغيرات في المجالات الكهربية، فـ"ماكسويل" هيضيف العكس، هيقول إن التغيرات في المجالات الكهربائية بينتج هنا مجالات مغناطيسية، حتى بقى في حالة عدم وجود تيارات كهربية. "ماكسويل" خد شغل "فاراداي" وفضل لمدة | Statement | Masri | 218 |
10 سنين يحنتفه، وراح ناشر الصيغة النهائية للمعادلات بتاعته سنة 1865، بعنوان "النظرية الديناميكية للمجال الكهرومغناطيسي". قد تتخيل، يا عزيزي، إن أكيد ممكن يحصل غيرة بين "ماكسويل" و"فاراداي"، "ماكسويل" جه لـ"فاراداي" قالّه: "وسّع كدا بس يا عم الحاج، معلش، مع احترامنا للشعرتين البيض الحلوين دُول، بس انت في الرياضيات أدبي!... | Statement | Masri | 238 |
"فاراداي" على الناحية التانية يقولّك: "مين العيل الصغير اللي جاي يعمل عليا مدرس دا؟!" طبيعي تتوقع الغيرة بين الاتنين، إلا إن اللي حصل إن لمّا "ماكسويل" راح كلية "كينجز" في "لندن"، كان حريص إنه يبقى على اتصال مستمر بـ"فاراداي"، وبرغم إن "فاراداي" أكبر منه بـ40 سنة، إلا إنهم فضلوا أصدقاء | Question | Khaleeji | 202 |
بعدها للأبد، صداقة قامت بينهم على الاحترام المتبادل، عقلين لعالمين عظيمين بيكمّلوا بعض، كل واحد فيهم له فضل على التاني. وهنا، يا عزيزي، بنوصل لأهم لحظة في حلقتنا، معادلات "ماكسويل". صعب، يا عزيزي، أوريك المعادلات في صورتها القديمة، لأن "ماكسويل" أول ما صاغ صاغ الكهرومغناطيسية في 20 معادلة بـ20 متغير، | Statement | Khaleeji | 216 |
ولكن اللي نجح في إنه يصيغ الـ4 معادلات دُول هو الرياضي "أوليفر هيفيسايد"، "هيفيسايد" هو اللي طور حساب المتجهات وأعاد صياغة 12 معادلة من أصل 20، صاغهم لـ4 معادلات بس في 4 متغيرات، ودا الشكل اللي نعرفهم بيه دلوقتي. والمعادلات الـ8 اللي كانوا باقيين، اللي هي المعادلات اللي بتتناول تحليل | Statement | Khaleeji | 200 |
الدواير، أصبحت مجال دراسي منفصل. بس، يا عزيزي، خلّينا في الـ4 معادلات بتوعنا، الـ4 معادلات اللي بقوا أساس في الكهرومغناطيسية الكلاسيكية، واللي ممكن نقارن أهميتهم وعظمتهم بمعادلات "نيوتن" للحركة. "، انت أد التصريح دا؟!" أنا، يا عزيزي، أده. انت ما تعرفش الكهربائية اللاسلكية دي عملت إيه في العالم. دلوقتي، احنا | Question | Iraqi | 224 |
قُدّامنا 4 معادلات، لأننا ببساطة عندنا المجالين، اللي أنا شرحتهوملك، المجال المغناطيسي، واللي بنرمز ليه بحرف B، والمجال الكهربي اللي بنرمز ليه بحرف E، كل مجال من المجالين دُول بيحصل فيه سلوكين، السلوك الأولاني اسمه سلوك "التباعد"، الـDivergence، وسلوك اسمه "الدوران" أو Curl. "، أنا خايف على سلوكي أنا دلوقتي! | Statement | Masri | 218 |
أنا السلوك ساحت منّي على بعضها! مش فاهم حاجة دلوقتي!" اتقل، يا عزيزي، وخُش معايا في أول معادلة، أول، يا عزيزي، معادلة هي معادلة "جاوس" للكهربا، دلوقتي، انت راجل كبير وبقالك شوية في الحلقة وفاهم إن كل جسم له شُحنة، وحوالين الشُحنة دي هناك مجال كهربي، عبّرنا عنه بخطوط، زي | Statement | Masri | 204 |
ما شرحتلك، المعادلة الأولى بتقول إن الشُحنة اللي عمّالين نتكلم عنها دي سواء موجبة أو سالبة، هي كل ما تزيد، كل ما المجال اللي حواليها يبقى أقوى، أو لو طبّقنا على الرسمة، فكل ما الشُحنة تزيد، كل ما خطوط المجال بتزيد، أو أشعة الشمس زي ما شبّهناها. تخيل نفسك بتملا | Statement | Khaleeji | 188 |
بالونة بالهوا، وكل ما تنفخ أكتر، البالونة بتكبر وتوسع معاك، فتخيل معايا إن الهوا دا هو الشُحنات والبالونة دي هي المجال، فكل ما الشُحنات تزيد، كل ما المجال يوسع، ودا بنعبّر عنه بالمعادلة اللي قُدّامنا دي، شايف الطلاسم دي يا عزيزي؟ عزيزي، مش عايزك تتخض من منظر الطلاسم اللي قُدّامك، | Question | Khaleeji | 201 |
خلّيني أقوم معاك بدور "شامبليون" العلوم، خلّيني، يا عزيزي، أفك معاك رموز هذه المعادلة، وأنسبها ليا وأحطها في البيت عندي. ونقول إن دي معادلات عالمية ومش حكر على حضارة بعينها! ركّز معايا في المعادلة اللي قُدّامك، المثلث اللي مقلوب دا وجنبيه نقطة احنا بنسميه الـDivergence، أو خاصية التباعد، يعني، ببعض | Statement | Iraqi | 215 |
التبسيط المخلّ المخزي ممكن نعتبر دي بتعبّر عن كثافة التدفق لخطوط المجال سواء كانت طالعة لبرة، لو الشُحنة موجب، أو داخلة لجوا، لو الشُحنة سالب، نحسبها عند نقطة معيّنة. فبنقول رياضيًا إن تباعد المجال الكهربي E بيساوي كثافة الشُحنة اللي عاملة القلق دا كله، بس إيه؟ بتساويها وهي مقسومة على | Question | Masri | 209 |
حاجة اسمها "ثابت سماحية الفراغ"، ودي بتبقى قيمة ثابت رياضي، ما بيتغيرش، بتعبّر عن سماحية الفراغ من أساسه بوجود المجال الكهربي فيه، وبيعبّر عنها القيمة الرياضية اللي قُدّامك، اللي هي، يا عزيزي، قُدّامك، أنا مش هأقولها طبعًا، لأن أنا مش محلل أداء، مش هأقعد أكلمك بلغة الأرقام. اللي أقدر أقولهولك | Statement | Masri | 217 |
إن احنا نقدر نلخّص هذه المعادلة | Statement | Iraqi | 23 |
ونقول إن... بالبلدي كدا، كبّر شُحنات، المجال يكبر منك. دي كانت أول معادلة. المعادلة التانية هي معادلة "جاوس" للمغناطيسية، ولو جيت فكرت، هتلاقيها هي هي المعادلة الأولى، بس بدل ما أقولّك إن الشُحنة اللي عاملة قلق دي شُحنة كهربية عاملة حواليها مجال كهربي هأقولّك لأ، حُط مكانها مغناطيس، وبالتالي، المغناطيس | Statement | Masri | 211 |
دا يخلق حواليه مجال مغناطيسي. بس طبعًا برضه، انت راجل دلوقتي كبير في الحلقة وقديم، وفاهم إن المغناطيس مش شُحنات سالبة أو موجبة زي الكهربا، لأ، القطبين بتوعه ما بيفارقوش بعض أبدًا، بيبقوا، يا عزيزي، قطبين في الـMass، بينزلوا مع بعض، "هشام" و"شيكو" كدا! طب دا معناه إيه؟ معناه إن | Question | Masri | 216 |
انت لو رسمت مجال مغناطيسي مش هتعرف تعمل الرسمة دي، الرسمة اللي فيها شُحنات الكهربا مفصولة، هتلاقي نفسك بترسم حلقات مقفولة على بعضها، مش بتبدأ ولا بتنتهي عند نقطة معيّنة، زي الشكل دا كدا. يلّا، يا عزيزي، نترجم دا رياضيًا، هنلاقي المعادلة اللي قُدّامنا، دي خاصية التباعد، الـDivergence، زي أول | Statement | Masri | 213 |
معادلة بنفس المثلث هو هو، بس هنحط جنبه المرادي B بدل E، لأن احنا هنا بنتكلم عن الخاصية دي في المجال المغناطيسي، بس زي ما انت شايف المعادلة نتيجتها الناحية التانية صفر، لأن هنا تباعد المجال المغناطيسي بيساوي دايمًا صفر، ودا له تفسير بسيط، إجمالي اللي طالع في مساحة محددة | Statement | Masri | 190 |
هو هو اللي داخل، عشان احنا بنلف في دايرة مقفولة، اللي جاي على أد اللي رايح، اللي بنكسبه، بنصرفه. المعادلتين اللي أنا وريتهوملك دُول، يا عزيزي، بيقيسوا خاصية واحدة، وهي التباعد أو قوة المجال المتولد عن شُحنة كهربية أو مغناطيس، بس عشان الكهربية والمغناطيسية مختلفين في الخواص بتاعتهم، فالخاصية، زي | Statement | Khaleeji | 214 |
ما شُفت، كانت نتيجتها مختلفة، دي كانت المعادلة التانية. | Statement | Khaleeji | 38 |
محكمة! النهاردة، أولى محاكمات "ليون تروتسكي"، يا ريت الادعاء يتكلم بسرعة، قبل ما الشاي يبرد. اتفضل. شكرًا، سيادة المحكمة السوفييتية. سيدي القاضي، إن "ليون تروتسكي" هو خاين وعميل، ومتآمر مع اليابانيين والنازيين واليمينيين. يا ساتر يا رب! - وإيه تاني؟ - سيدي القاضي، هو أيضًا متهم | Question | Khaleeji | 209 |
بتدمير المبادئ الشيوعية والاشتراكية. طيب، محامي المتهم عنده رد؟ | Question | Masri | 46 |
الشاي هايل! يعني ما فيش رد؟ طب هل الادعاء عنده أقوال أخرى؟ إن "تروتسكي" أيضًا متهم بإتلاف الممتلكات العامة، وسرقة مبالغ من الدولة، وتربية كلب "جولدن" سعيد. قبل ما تكمّل بس، يا سيادة المدّعي العام، حد من السادة المحلّفين معاه نعناع؟ حضرتك عايز عود ولّا Mints؟ | Question | Masri | 184 |
أظنه كان معايا في العربية. وهو أيضًا متهم بسرقة وصلة دِش، والاستماع لـ"أحمد عدوية"، دا غير إنه ما بيسمعش كلام بابا وماما. اتهامات خطيرة جدًا! لأ، وحِش أوي! | Statement | Khaleeji | 118 |
شهود الزور، إيه رأيهم في الكلام دا؟ مع حضرتك، يا فندم، الشاهد "فلاديمير شاهيدوف فلازوريسكي"، | Question | Masri | 68 |
أنا شُفت "تروتسكي" امبارح وهو بيعمل الكلام اللي حضرتك قُلته دا كله. هو آينعم "ليون تروتسكي" برة البلد بقاله سنتين، بس ما علينا، أنا حاسس إن احنا بالاتهامات دي نحكم عليه بالمؤبد. طب، تمام، شكرًا. أستأذن أنا بقى. وماذا لو قُلت لحضرتك إنه مش بيشد السيفون بعد ما بيعمل Number | Statement | Masri | 204 |
لأ، دا احنا كدا لازم ننفي مراته وابنه الكبير. حكمت المحكمة السوفييتية حضوريًا على المتهم "ليون تروتسكي" بكل الكلام اللي احنا قُلناه دا، | Statement | Iraqi | 98 |
مش بس كدا، أي حد طلب شاي يا شباب، ما يحاسبش، الحساب عليه. المحاكمة خلصت، كان ممكن تتكلم، ما اتكلمتش ليه؟ مش مشكلتي! | Question | Masri | 88 |
رُفعَت الجلسة. أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج " في "! في هذا الـSeason، هأقعد أقولّك: "رفيقي المشاهد"، وكل الـ"إفيهات" أطلّعها على جتتك! بس، يا عزيزي، هناك حلقة جاية، إن شاء الله، دي مفاجأة للمشاهدين بتوعنا، حلقة عن "بوتين"، هأمسكلك "الاتحاد السوفييتي"، | Statement | Masri | 226 |
مش هأحله، هأعملّك "اتحاد سوفييتي"، وأفككه! عزيزي المشاهد، انت بتعمل إيه؟ ما تيجي نطلع على "المكسيك". أنا عايزك تيجي معايا "المكسيك" في صيف 1940، هنروح إلى ضاحية هادية جدًا اسمها "كويوكان"، دي منطقة في جنوب "مكسيكو سيتي" في "المكسيك"، بنشوف، يا عزيزي، أمامنا رجُل ستيني عجوز لابس نضارة مدورة، واقف | Question | Khaleeji | 226 |
في جنينة بيته بيأكّل الأرانب، رجُل يبدو عليه إنه وديع جدًا، بس خلّيني أقولّك وأفاجئك إن دا لم يكن رجُل عادي، احنا، يا عزيزي، هنا نتحدث عن "ليون تروتسكي"، دا واحد من أهم قادة الثورة البلشفية سنة 1917، وهو واحد من أعظم أبطالها. اللي بيحصل، يا عزيزي، برغم إن الثورة | Statement | Masri | 197 |
Theoretically بتنجح، إلا إننا بنلاقي واحد من أبطال هذه الثورة منفي، برة البلد، ومش بس بنشوفه منفي بعد أكتر من 25 سنة، لأ، دا احنا بنشوف "ستالين" نفسه بيلاحقه. "تروتسكي" كان عارف كويس إن نهايته محسومة، هو، يا عزيزي، صدر عليه حُكم بالإعدام، واللي مصدّق على هذا القرار "جوزيف ستالين". | Statement | Iraqi | 198 |
تاني، يا عزيزي، الراجل دا تقريبًا، على حسب بعض الدراسات، قتل ناس أكتر من "هتلر"، هو واصل وإيده طايلة، بس عشان ما خسرش في الحرب العالمية التانية، فاحنا ما نعرفش عنه أوي. وبرغم إن "تروتسكي" كان في قارة بعيدة عن "روسيا" في الوقت دا، إلا إنه Actually كان لسة من | Statement | Khaleeji | 172 |
شهور ناجي من حادثة اغتيال مروعة، ودا اللي خلّاه يعمل بيته حصن، بقى فيه شبابيك مسدودة، أبراج مراقبة، حالة حماية متكاملة. ولكن، على الرغم من كل دا، هو برضه مش هربان من "هنا الزاهد"، هو كان عارف إن ما فيش حاجة هتحميه من "جوزيف ستالين"، عشان كدا، يا عزيزي، الحصن | Statement | Masri | 183 |
اللي هو كان عامله دا بدأ مع الوقت يتحول إلى سجن، سجن كان "تروتسكي" قاعد جواه على أعصابه ومستني لحظة اغتياله، متوقع إنها تحصل في أي دقيقة جاية! وفي يوم 20 أغسطس 1940، بيدخل الحصن دا شاب أوروبي وسيم، شاب لابس بالطو تقيل. "، انت مش قُلت إن احنا في | Statement | Iraqi | 172 |
أغسطس في عز الحر في ؟" بالفعل، يا عزيزي، شيء غريب! بس دا ما لفتش نظر الحراس، زي ما انت خدت بالك كدا، لأن هما اتعرّفوا عليه أول ما شافوه على طول، مين دا؟ دا "فرانك جاكسون"، صديق مقرّب للعيلة. الراجل، يا عزيزي، داخل مبتسم وبيقول للحراس: "أنا معايا ورق، | Question | Khaleeji | 190 |
"الورق دا لمقال جديد أنا كاتبه، ومحتاج رأي عم فيه." "تروتسكي"، يا عزيزي، الراجل العجوز اللي بقاله سنين محبوس في هذا القصر، رحّب بـ"فرانك" ودخّله مكتبه، ووطّى عشان يبص على الورق اللي جايبهوله، "والله وكبرت يا يا ، وبقيت تكتب مقالات!" "جاكسون" واقف وراه والبالطو ملفوف على دراعه، مخبي إيده | Statement | Khaleeji | 209 |
اللي شايلة إيه؟ فاس جليدي، و"فرانك"، يا عزيزي، فضل واقف مستني اللحظة المناسبة. حقيقة الأمر، يا عزيزي، إن الضيف لم يكن "فرانك جاكسون" صديق العائلة، وإنما Actually كان عميل تابع لـ"ستالين"، بنشوف هنا، يا عزيزي، لحظة مهمة جدًا في قصتنا النهاردة، لحظة بيتقاطع فيها مصير قاتل ومقتول، جلاد وضحية واقفين | Question | Masri | 214 |
قُدّام بعض في مشهد مأساوي، وبيحصل أمامنا واحد من أشهر الاغتيالات في التاريخ، عشان نوصل لهذه اللحظة الملحمية، محتاجين نعمل حاجة أنا وانت عارفينها كويس. "، أكيد مش هنطلع المستقبل، ارجع للماضي، يلّا!" أنا، يا عزيزي، بأودّيك الماضي لمصلحتك، أهو حاجة نعرفها، آديك شايف المستقبل رافع العالي في عينينا، مش | Statement | Masri | 217 |
شايفين حاجة! الماضي عارفينه، أو عندنا الـVibes بتاعته. لازم، يا عزيزي، دلوقتي نسيب "المكسيك"، ونرجع على "روسيا"، هآخدك من إيدك لـ21 يناير سنة 1924، لمّا "فلاديمير لينين" بيموت، قائد الثورة البلشفية، اللي اتكلمنا عنه في الحلقة بتاعة "". الثورة البلشفية، يا عزيزي، هي اللي أنهت حُكم القياصرة في "روسيا"، وأسست | Statement | Masri | 228 |
أول دولة شيوعية على هذا الكوكب، وهنا، الدولة الروسية كان عندها مشكلة، مين اللي هيقود الدولة بتاعتنا بعد المؤسس اللي مات دا؟ احنا دلوقتي معانا بلد خارجة من حرب عالمية وخارجة من حرب أهلية، وخارجة من حُكم قيصري امتد لمئات السنين، ملايين ماتت والاقتصاد بقى على الأرض، وضع "روسيا" في | Question | Iraqi | 192 |
مصاف الأمم يكسف! القائد الجديد هيبقى عليه مسئوليات كبيرة جدًا، لأن هو اللي هيحدد مصير هذه الثورة الشيوعية، وكذلك مصير "الاتحاد السوفييتي" اللي كان لسة وليد، هنا، يا عزيزي، بنبدأ نلاقي "جورج آر. آر. مارتينوفيتش" داخل القصة بـGame of Thronevesky! وبتبدأ لعبة العروش السوفييتية، مَن سيحكم؟ لو، يا عزيزي، حسبناه | Question | Masri | 223 |
بالـ"سيميه" كدا ومنطق الأم في اختيار عرسان بنتها، فالمرشح المثالي أمامنا هو "تروتسكي"، خطيب مفوّه، قائد عسكري أسطوري، ما بيسيبش كُتُب "ماركس" من إيديه، وكمان، أسس بعد انتصار الثورة ما يُعرف بـ"الجيش الأحمر"، وهو اللي كان بيقود الجيش دا في الحرب الأهلية، كان بيقوده ضد مين يا عزيزي؟ قُدّام الجيش | Question | Khaleeji | 216 |
الأبيض، لو تفتكر، اللي كانت بتدعمه "فرنسا" و"إنجلترا" و"أمريكا"، كل الدول اللي خايفة على الرأسمالية بتاعتها. "بسم الله، ما شاء الله، يا ! أنا لو أم، كنت اخترته طبعًا!" مش بس كدا، الراجل دا كمان شارك في حرب كابوسية استمرت 3 سنين وقتلت 12 مليون شخص، ولكنها انتهت بانتصار البلاشفة. | Statement | Masri | 206 |
المهم، يا عزيزي، إن على الورق وعلى كل حاجة، "تروتسكي" كان في المقدمة، عسكريًا وثقافيًا وتاريخيًا، كل حاجة، الراجل مقفّل الدنيا! واللي حقيقي، يا عزيزي، بيميز "تروتسكي" هو قوته النظرية، الراجل كان مش بس Technically شاطر، لأ، دا كمان منظّر شاطر، من أهم منظّري الثورة، وكان بيجادل مع "لينين" نفسه | Statement | Masri | 209 |
راس براس. في الوقت دا، يا عزيزي، عمك "جوزيف ستالين" لم يكن في المقدمة خالص، قاعد في الكواليس بيتفرج ويتابع، ما حدش بيراهن عليه بربع جنيه! "تروتسكي" ناتع قلبه وعمّال يحارب بالجيش وبينظم الصفوف، و"ستالين" قاعد، يا حبيبي، مقضّيها أعمال مكتبية، "أنا الأمين العام للحزب الشيوعي." "يا جدع، انزل حارب | Statement | Khaleeji | 214 |
معانا!" "معلش، يا شباب، عندي تقارير بأسلّمها، عندي ورق بأخلّصه." "يا جدع، الثورة البلشفية بتُقَع!" "يا شباب، السنة المالية بتخلص، عندنا جرد والله!" الراجل غرقان في مهام إدارية تبدو مملة. "ستالين"، يا عزيزي، كان هو اللي مسئول عن تجنيد العملاء تخطيط المؤامرات، جمع المعلومات، كل الحاجات اللي بتحصل في غرف | Statement | Masri | 212 |
مغلقة، لدرجة، يا عزيزي، إن كان هناك رجُل بلشفي بيصفه بإنه "ضباب رمادي"، شخص ما تحسش بوجوده أصلًا، أو على حسب تعبير "تروتسكي" نفسه، "ظلّ بالكاد يُمكن إدراكه." ولكن المهمات اللي خدها "جوزيف ستالين" خلّته، زي ما تقول كدا، قاعد في الحزب، | Statement | Khaleeji | 175 |
مش متغرّب عن البلاشفة وسايبهم ورايح يحارب، بقى عنده نفوذ جبار في الحزب، قدِر يضم الخيوط كلها في إيديه، "ستالين" فضل في الضل، لدرجة إن المنافسة على خلافة "لينين" كانت شبه محصورة بين "تروتسكي" وناس تانية من البلاشفة أكثر ظهورًا، حد مثلًا زي "ليف كامينيف" و"جريجوري زينوفييف"، دي أسامي، يا | Statement | Masri | 210 |
عزيزي، تقيلة، أقل واحد فيهم يخلّصك في مرور "موسكو"! هنا، "ستالين" بيبدأ مع الوقت يعمل خطة عبقرية، عشان يظهر للنور، "ستالين" كان متأكد إن هو لوحده ما يعرفش يكسب حد زي "تروتسكي"، ووجود "تروتسكي" في حد ذاته أصلًا كان كابوس، الراجل، زي ما قُلتلك، عريس ملائم جدًا لـ"الاتحاد السوفييتي"، رمز | Statement | Khaleeji | 216 |
للثورة، صوتها، تاريخ عسكري وبطولي، منظّر جيد، وقائد جيش، يعني Coach شاطر ولاعب شاطر، "زيدان"، اللي عايز أقوله، يا عزيزي، إن برة الحزب، "تروتسكي" كان محبوب، ولكنه، زي أي ثائر، النُخَب ما كانتش بتحبه أوي، بياكل مع الشباب آه، بس الحرس القديم، مش أوي، كان مكروه من نُخَب جوا حزبه، | Statement | Masri | 205 |
المرشحين الاتنين، اللي حكيتلك عنهم، كانوا مختلفين في حاجات كتير، بس مشتركين في كراهية "تروتسكي". عشان كدا بقى، عمك "ستالين" راح وعمل مناورة بيروقراطية عظيمة جدًا، راح عمل إيه؟ راح منظّم تحالف ثلاثي معاهم، هو المثلث دا، وراح هذا التحالف منع "تروتسكي" إنه ياخد الأصوات الكفاية، اللي تخلّيه يحكم بعد | Question | Masri | 217 |
"لينين"، "ستالين" لعبها بذكاء وصبر، لعبة نَفَس طويل، زي ما يكون بيجري في "ماراثون"، شوية يهدا، وشوية يجري، وبالتدريج، نفوذه اللي بناه في سنين، خلّاه ياخد نَفَسه، ويفتح Sprint، Sprint خلّاه يطيّر كل خصومه واحد ورا التاني. "تروتسكي" اللي عاش طول حياته يحارب ويخطب في جنود ويقود الثورة، لقى موظف | Statement | Khaleeji | 211 |
بيروقراطي بارد قاعد بمروحة Stand، بيطيّره واحدة واحدة من كل مناصبه! 1925، "تروتسكي" بيتشال من قيادة الجيش الأحمر، "سيب الجيش، عشان تركّز في الحزب!" 1927، بيتفصل من الحزب! ودا خلق شرخ كبير في الثورة. آينعم، يا عزيزي، "ستالين" يبدو بصمجي، ولكن الصراع الأساسي، تقدر تقول إن هو كان صراع فكري، | Statement | Khaleeji | 205 |
لم يكن، على الأقل في الأول، صراع على منصب، لأ، دا كان صراع على الرؤية حوالين المستقبل. في أواخر عمر "لينين"، كان اليسار مخيّش خالص، عمّال يتحط عليه في معظم بلدان "أوروبا"، اتحط عليهم في "ألمانيا"، اتحط عليهم في "المجر"، راحوا "إيطاليا"، لقوا "موسوليني"، "أمريكا" بلد الرأسمالية بتحارب الشيوعية ومسمياها | Statement | Iraqi | 218 |
"الرعب الأحمر". "الله! طب أنا لو عايز أقعد مع الرفاق على القهوة، أقعد فين؟!" الشيوعية هنا بقت معزولة في "الاتحاد السوفييتي" وبس. "تروتسكي" كان عنده إيمان إن "الاتحاد السوفييتي" ما ينفعش يعيش معزول، لازم يصدّر الثورة للعالم كله، عشان تفضل الثورة عايشة. "تروتسكي" كان عايز الكوكب أحمر، العالم كله يبقى | Question | Masri | 215 |
شيوعي! "ستالين"، يا عزيزي، جه برؤية ترامبية الطبع، كان عايز رؤية أبسط، "أنا عايز أقعد على الكنبة وأمسك الدراع وUSSR First! الاشتراكية تظل في بلد واحد، مش هنقعد نبهدلها معانا وسط القارات. نبني كدا على رواقة، نعمل كوبايتين شاي ونستقر، بعد كدا، نفكر بقى في البطولات حول العالم." هنا، يا | Statement | Masri | 203 |
عزيزي، عندنا رؤية مفكر، ورؤية موظف، مع احترامي تاني للرؤيتين. بعيدًا، يا عزيزي، عن الهزار والتريقة على "ستالين"، أنا بس بأتريق عليه، عشان هو كان قوي، وزمان، ومات، الله يرحمه، ما كنتش أقدر أعمل كدا زمان! بس، يا عزيزي، رؤية "ستالين" بأمانة شديدة كانت رؤية واقعية ومنطقية، وبالأخص، لمّا تيجي | Statement | Khaleeji | 220 |
تتكلم عن "الاتحاد السوفييتي"، اللي كان بيمر بكل هذه المشاكل، هذه الفكرة وجدت صدى مع الناس، الناس خلاص تعبت من الحروب والفوضى، ما ينفعش تروح لرجُل الشارع اللي اتبهدل في كل هذه الحروب وتقولّه: "استنى بس عليا جيلين تلاتة، وبعد كدا، إن شاء الله، الشيوعية هتسود." "تروتسكي"، يا عزيزي، على | Statement | Khaleeji | 197 |
الناحية التانية، كان خايف جدًا من "ستالين"، وصفه في سيرته الذاتية إنه شخص إرادته قوية، شخص عملي جدًا، شخص مثابر، ولكنه خياله محدود، ودا مش هيخلّيه يقدر يبني الدولة الاشتراكية المثالية، وإنما هيبني دولة ديكتاتورية بتاعته، الراجل دا يقعد في أي مكان، يخلّيه شبهه، زي برضه ما عمل في الحزب، | Statement | Masri | 202 |
وخلّى الحزب كله شبهه! وعشان كدا، "تروتسكي" كان مسمي "ستالين" بـ"حانوتي الثورة"، دا الـUndertaker بتاع الـRussian Revolution! في نهاية الصراع، "تروتسكي" قائد الجيش ومنقذ الثورة واللي كان نِفسه يصدّر الثورة للخارج، ساب الثورة في "الاتحاد السوفييتي"، واتصدّر هو للخارج! الثورة هي اللي صدرته للخارج! في 11 فبراير 1929، "تروت... | Statement | Iraqi | 220 |
من حدود "الاتحاد السوفييتي" وبيقف في أول محطة منفى، "بيوك آدا"، جزيرة تركية صغيرة على بحر "مرمرة"، "تروتسكي" قعد في الجزيرة دي 4 سنين، من سنة 1929 لسنة 1933. "ستالين" يسكت؟ يسيبه قاعد مأنتخ في "تركيا"؟ لأ، راح ضاغط سياسيًا على "تركيا"، عشان تطرد "تروتسكي". يسيبها ويروح "فرنسا" سنة 1936، | Question | Khaleeji | 215 |
"، أنا مش فاهم، ليه بيغلّس على الراجل؟! ما خلاص، طرده من البلد، عايز منه إيه تاني؟! هل يعني كان لديه سبب وجيه؟ أم دي كانت حالة من التنكيل؟" من وجهة نظر "ستالين"، المطاردة كانت وجيهة جدًا، "تروتسكي" في عزلة الجزيرة دي كتب واحد من أهم أعماله، أول حاجة "تاريخ | Question | Masri | 182 |
الثورة الروسية"، واللي يُعتبر لحد النهاردة من أدق الكتب اللي بتتكلم على الثورة بتاعة 1917، وطبعًا دا كان بالنسبة لـ"ستالين" كابوس، انت كدا بتروي رواية غير الرواية الرسمية، "أنا اللي قيزرت القيازرة وأنا اللي منشفت المناشفة، يعني، ما تبوظش الـNarrative! ما تجيش من المنفى ترازيني في سرديتي!" اللي بيحصل إن | Statement | Khaleeji | 208 |
قصة "تروتسكي" مع "ستالين" بتتكرر هي نفسها في "فرنسا"، "فرنسا" اللي كان "تروتسكي" عايش فيها تحت رقابة بوليسية شديدة، وفضل، يا عزيزي، ممنوع من أي نشاط سياسي، لحد ما بيتطرد من "فرنسا". بعد كدا، هيروح "النرويج"، اللي هيعيش فيها إقامة جبرية. برضه، "ستالين" عرف، فقام رايح ضغط على "النرويج"، وبعتلهم | Statement | Khaleeji | 215 |
نفس الرسالة: "يا جماعة، خُدوا بالكم من الراجل دا، مجنن أمي!" مع تهديداته المتواصلة، بتقوم "النرويج" طارداه هي كمان. الجحيم لم يكن في المنفى بس، "موسكو" كان الوضع أخطر، من سنة 1936 لـ1938، انعقد ما يُعرف بـ"محاكمات "، دي، يا عزيزي، لم تكن محاكمات، دي كانت مسرحيات، "جوزيف ستالين" قرر | Statement | Khaleeji | 207 |
إن هو يحاكم "تروتسكي" جدعنة، جاب محكمة وجاب ناس وجاب قضاة، وأجّر بتاع "بوفيه" على جنب يعمل شاي وقهوة، جاب كل حاجة، ما عدا "تروتسكي"، اللي بنحاكمه! قرر في هذه المحاكمة إن هو يتهم "تروتسكي" بالخيانة العظمى، والتآمر مع اليابانيين والنازيين، اتهامات عبثية غرضها تشويه صورة "تروتسكي". بالطبع، "تروتسكي" ما | Statement | Khaleeji | 224 |
ردش على الاتهامات دي، يعني، كان على بُعد آلاف الكيلومترات، ولم يكن هناك Social Media و"تويتر" وكدا. فهنا، "ستالين" بيقرر إن دا كان اعتراف كفاية منه، فأصدر حُكم بإعدامه، و"تروتسكي" بيحصل على لقب "عدو الشعب رقم 1"، اسمه في "الاتحاد السوفييتي" بقى مرادف للخيانة! المفارقة إن كل اللي كان خايف | Statement | Masri | 199 |
منه "تروتسكي" وحذّر منه في شخصية زي "ستالين"، كان بيحصل ويتحقق مع الوقت، "الاتحاد السوفييتي" كان عمّال يتحول إلى ديكتاتورية راجل واحد. | Statement | Masri | 95 |
"ستالين"، يا عزيزي، بيطلق حملة اسمها "التطهير الكبير"، عارف، يا عزيزي، ثقافة المَنخُل؟ لمّا تجيب كمية كدا كبيرة تحطها بشكل عشوائي على المَنخُل، وتشوف إيه اللي هيفضل، وإيه اللي هينزل؟ هو عمل حاجة زي كدا، بس كل حاجة بتنزل! آلاف من قادة الثوار والجنرالات والمثقفين، كل دُول، يا عزيزي، يا | Question | Masri | 213 |
اتعدموا، يا اختفوا، ملايين اتسجنوا في معسكرات اسمها "معسكرات العمل"، "أيوة يا ، أنا عارفها، دي بتبقى ببصمة، بأروحها كل يوم! بياخدوا منّي روحي، ويطبطبولي على راسي وأنا ماشي!" عقاب "جوزيف ستالين" ما وقفش بس عند منافسينه وخصومه في السياسة، ولكنه كمان كان بيطول عائلاتهم، وأوضح مثال على دا هو | Statement | Masri | 214 |
Subsets and Splits
No community queries yet
The top public SQL queries from the community will appear here once available.